open-index/open-wikipedia-markdown huggingface dataset:
Owain Cyfeiliog

**Owain ap Gruffydd** (c. 1130 – 1197) foi un príncipe galés da parte meridional do reino de Powys e un poeta en lingua galesa. Adoita ser citado como **Owain Cyfeiliog** para o distinguir doutros gobernantes chamados tamén Owain, en especial o seu coetáneo, Owain ap Gruffydd de Gwynedd, que é coñecido como Owain Gwynedd.

## Rei de Powys meridional
Owain era fillo de Gruffydd ap Maredudd e sobriño de Madog ap Maredudd, o último príncipe do Powys unido. Madog deulle ao seu sobriño o cantref de Cyfeiliog para que o gobernase en 1147. Á morte de Madog en 1160 Owain converteuse no gobernante da maior parte do Powys meridional.

Mantivo unha alianza cos outros príncipes galeses para enfrontárense á invasión que en 1165 levou a cabo o rei Henrique II de Inglaterra. Despois disto, a súa política foi máis de apoio á coroa inglesa. En 1170 doou terras para a fundación da abadía de Strata Marcella. En 1188, porén, negouse a recibir ou axudar a Baldwin, Arcebispo de Canterbury e Giraldus Cambrensis cando percorreron Gales para recrutaren homes para unha cruzada, acto polo que foi excomungado. 
En 1195 Owain cedeu o mando do seu territorio ao seu fillo Gwenwynwyn ab Owain e retirouse á abadía de Strata Marcella, onde morreu e recibiu sepultura ao cabo de dous anos.

## Poeta
Owain foi considerado tamén como poeta, malia só chegar ata nós un poema que se lle atribúe, *Hirlas Owain* considerado coma un dos mellores poemas galeses deste período. No poema, a garda de Owain reúnese na súa corte tras unha expedición en 1155 para liberar o seu irmán Meurig do cárcere en Maelor. Cumprida a misión, Owain fai que circule un corno con bebida entre os membros da súa garda por quendas, con palabras de louvanza para cada un. Hai unha nota máis sombría cando lembra a dous dos seus homes que caeran no combate e láiase pola súa perda. O editor máis recente do poema, Gruffydd Aled Williams, suxire que o poema foi escrito realmente por Cynddelw Brydydd Mawr, o poeta de corte máis relevante do século, se cadra en colaboración con Owain.
Owain tamén aparece no relato de Fulke FitzWarin como un cabaleiro que golpea a Fulk cunha lanza.

## Véxase tamén
### Notas
## Véxase tamén
### Bibliografía
*John Edward Lloyd (1911) *A history of Wales from the earliest times to the Edwardian conquest* (Longmans, Green & Co.)
Margin Walker

***Margin Walker*** é un EP da banda estadounidense de post-hardcore Fugazi, editado en xuño de 1989 polo selo Dischord Records. Foi lanzado en vinilo e ese mesmo ano no recompilatorio *13 Songs* xunto co seu EP de estrea, *Fugazi*. O vinilo quedou descatalogado, pero Dischord Records reeditouno en outubro do 2009.

## Listaxe de cancións 
# "Margin Walker" - 2:30
# "And the Same" - 3:27
# "Burning Too" - 2:41
# "Provisional" - 2:17
# "Lockdown" - 2:10
# "Promises" - 4:03
John Draper

**John Draper** (1943), tamén coñecido co nome de *Captain Crunch*, foi un hacker estadounidense. Foi coñecido por aproveitar os pitos incluídos de agasallo nalgunhas caixas de cereais para facer chamadas telefónicas gratuítas a comezos da década de 1970. Estes pitos xeraban tons cunha frecuencia de 2.600 Hz, usada para a sinalización interna nas redes e centralitas do operador de telefonía AT&T nos EUA. Desenvolveu as *"Blue Box"*, capaces de emitir distintos tons nas frecuencias utilizadas polas operadoras para a sinalización interna das súas redes, cando estas aínda eran analóxicas.

## Véxase tamén 
### Ligazóns externas 
* Web persoal de Draper
Vladimir Levin

**Vladimir Leonidovich Levin** (en ) é un matemático ruso que en 1995 conseguiu acceder a través de Internet dende San Petersburgo ao sistema informático central de Citibank en Nova York, podendo realizar transferencias por valor de 10 millóns de dólares de contas corporativas desta entidade financeira a outras abertas por el en entidades doutros países como Rusia, Finlandia, Alemaña, Países Baixos ou Suíza.

Finalmente foi detido pola Interpol no aeroporto londiniense de Heathrow ese mesmo ano, extraditado a Estados Unidos e sentenciado a tres anos de cárcere e a unha multa de 240.000 dólares.
Kevin Poulsen

**Kevin Poulsen** nado en 1965 en Pasadena (California, Estados Unidos), é un famoso *phreaker* de California, que durante un período de dous anos conseguiu controlar o sistema de conmutación da súa operadora de telefonía local. 

Grazas aos seus coñecementos informáticos deu intervido a central de conmutación para que seleccionaran a súa liña persoal de teléfono coma a gañadora en multitude de concursos e ofertas telefónicas, mentres bloqueaba a doutros usuarios do servizo. Deste modo, conseguiu gañar 2 Porsches, 2 viaxes a Hawaii e máis de 22.000 dólares en efectivo.

Finalmente foi descuberto polo FBI e acusado de diversos delitos: interceptación de comunicacións, estafas informáticas etc.

## Véxase tamén 
### Ligazóns externas 
* KevinPoulsen.com Páxina web persoal de Poulsen.
* Threat Level Blog de Kevin Poulsen e Ryan Singel.
A Killer Among Us

***A Killer Among Us*** é un EP compartido das bandas suecas The Hives e The Pricks, editado no ano 1998 a través do selo Hard-On.

## Listaxe de cancións 
## Notas
Kevin Mitnick

**Kevin David Mitnick**, nado en Van Nuys (California) o 6 de agosto de 1963 e finado en Pittsburgh o 16 de xullo de 2023, foi un *cracker* estadounidense, que iniciou a súa carreira en 1980, cando só tiña 16 anos e conseguiu romper a seguridade do sistema informático do seu instituto.

## Traxectoria 
Nos anos 80 e a principios dos 90 fíxose famoso por realizar continuas invasións en ordenadores de universidades, empresas de informática e telecomunicacións, a NASA e mesmo o Departamento de Defensa dos EUA, conseguindo acceder a valiosa información confidencial.

As súas fazañas custaron moitos millóns de dólares ao Goberno dos Estados Unidos. Por este motivo, a súa foto chegou a estar na lista dos delincuentes máis buscados polo FBI, que o perseguiron durante tres anos ata que o detiveron en 1995.

Tras cumprir a condena no cárcere, foi posto en liberdade en xaneiro do 2000. Mitnik tivo dende aquela absolutamente prohibido o uso de ordenadores, teléfonos móbiles, televisores ou calquera equipo electrónico capaz de conectarse a Internet. Adicouse a impartir conferencias e seminarios sobre Seguridade Informática.

## Notas
## Ligazóns externas 
* Mitnick Security Consulting. Empresa de Kevin Mitnick
BM Alzira Avidesa

O **Balonmano Avidesa Alzira** foi un club de balonmán español da cidade valenciana de Alzira que xogou na Liga ASOBAL cinco tempadas. Xogaba os seus partidos como local no Pazo dos Deportes de Alzira.
Na tempada 1991-92 proclamouse campión da Copa do Rei, e na tempada 1993-94 campión da Copa EHF.

## Palmarés 
* **1 Copa do Rei:** 1991-92
* **1 Copa EHF:** 1993-94

## Xogadores destacados 
*  Vasile Stîngă
* 20px Dragan Skrbic
*  Juan Francisco Alemany
The Legendary Tiger Man

**The Legendary Tiger Man** é un nome artístico de **Paulo Furtado**, un artista, vocalista e músico blues portugués, nun estilo de "banda dun home só" (en inglés "One-man show"). Furtado toca guitarra, harmónica e batería só en palco. Editou ata hoxe cinco álbums. Gran parte das súas composicións consisten en "covers" de álbums famosos do mundo do blues.

## Discografía 
* *Naked Blues* - *2002* (Subotnick Enterprises) 
* *Fuck Christmas, I Got the Blues* - **2003** (Subotnick Enterprises)
* *In Cold Blood* (Foto Álbum + CD) - **2004** (Subotnick Enterprises) 
* *Masquerade* - **2006** (Nortesul/BMG)
* *Femina* - **2009** (EMI)

## Outros proxectos 
Paulo Furtado é tamén o vocalista e principal compositor da banda Wraygunn. Tivo unha participación especial en *Torch Songs for Secret Agents*, do produtor Bulllet, nome polo cal é coñecido Armando Teixeira. É tamén membro fundador dos extintos Tédio Boys.

## Notas 
## Véxase tamén 
### Ligazóns externas 
* Sítio Oficial
* MySpace
Balanceo de carga

O **balanceo de carga** é a técnica de distribuír o peso do cómputo entre varios dispositivos. O obxectivo é optimizar o uso dos recursos, maximizar o desempeño, minimizar os tempos de resposta e evitar a sobrecarga. Un sistema de balanceo de carga non implica necesariamente unha tolerancia a erros. O elemento que falle perderá os seus procesos e deberán crearse de novo no resto de servidores que soporten o balanceo.

Todo o hardware ten o seu límite, e moitas veces o mesmo servizo ten que se repartir por varias máquinas, co fin de evitar unha saturación. Entre os elementos dunha rede máis susceptibles de ser balanceados atópanse servidores, servizos web, liñas de comunicacións, routers, switches e devasas.

## Balanceo de carga entre servidores 
Grupo de servidores físicos, no que cada nodo ten o seu propio enderezo IP. O servizo que se desexa balancear ten asignada un enderezo IP virtual. Un dos servidores do balanceo actúa como Master e encárgase de atender as peticións á IP virtual e seleccionar o servidor menos cargado para atender a petición. As formas de selección do servidor menos cargado inclúen carga de CPU, número de conexións que atende, selección alternativa etc.

Para garantir que o usuario verá os seus datos independentemente do servidor que lle atenda, existen mecanismos de afinidade que asignan o mesmo servidor ao mesmo usuario entre diferentes conexións.

## Balanceo de carga entre devasas 
Utilízanse para dar continuidade ao servizo de acceso a Internet da compañía. A táboa de conexións é compartida entre tódalas devasas que atenden exclusivamente ás conexións.

## Balanceo de carga entre liñas de comunicacións 
Esta técnica consiste en agrupar varias liñas de comunicacións, coma por exemplo ADSL, para conseguir unha única liña de maior capacidade. Tódalas liñas poden utilizarse ao mesmo tempo (Shortest Path Bridging), a carga é compartida e as conexións dende o exterior son balanceadas polo dispositivo de balanceo de carga.
O balanceo tamén pode consistir nun reencamiñamento do tráfico por camiños alternativos co fin de desconxestionar o acceso aos servidores.

## Balanceo de almacenamento 
O balanceo de soporte de almacenamento permite distribuír o acceso a sistemas de arquivos por varios discos, conseguindo así melloras nos tempos de acceso. As soluciones poden ser adicadas ou existir en cada un dos servidores do cluster de servidores. Típicas solucións poden ser varios dispositivos locais configurados RAID e/ou dispositivos accesibles dentro da rede SAN. Tamén pódese ofrecer como un servizo na nube, que non precisa de hardware adicional, posto que o servizo préstase de xeito remoto. Todas as peticións de acceso son encamiñados a través de Internet a datacenter. O provedor do servizo adoita a cobrar por este en concepto de peticións simultáneas e por cantidade de datos transferidos.
3 Songs

"**3 Songs**" é un sinxelo de 7" da banda estadounidense de post-hardcore Fugazi. Foi lanzado orixinalmente en xaneiro de 1990 e posteriormente incluído no recompilatorio *Repeater + 3 Songs* xunto co álbum *Repeater*.

## Listaxe de cancións 
# "Song #1" – 2:54
# "Joe #1" – 3:01
# "Break-In" – 1:32
Mr. Moon

"**Mr. Moon**" é o sinxelo de estrea da banda sueca de garage rock Mando Diao, editado no ano 2002. O tema do título apareceu posteriormente no seu primeiro disco, ''Bring 'Em In'', mentres que "She's So" apareceu só na súa versión xaponesa. O sinxelo acadou o número 37 nas listas suecas. Parte da canción trata sobre o batería de The Who Keith Moon.
Francisco Mantecón

**Francisco Mantecón Rodríguez**, nado en Vigo en 1948 e finado na mesma cidade en 2001 foi un pintor e deseñador galego.

## Traxectoria 
Era fillo dun crítico musical, e no seu fogar viviuse nun ambiente artístico. Estudou a carreira de Belas Artes en Barcelona. A súa obra está representada en diversos museos de Galiza.

Posúen obras de Mantecón, entre outras, as seguintes institucións:
* Concello de Vigo
* Concello de Santiago de Compostela
* Concello da Coruña
* Xunta de Galicia
* Colección Afundación
* Museo Unión Fenosa
* Colección Permanente do CGAC
* Museo Municipal Quiñones de León
* Centros de Ensino, dependentes da Consellería de Educación
* Instituto Galego da Vivenda e Solo

## Obra 
* *Tempos de pintura*. Xunta de Galicia, Santiago de Compostela, 1985.
* *O rostro do tempo*. Vigo, Concello de Vigo, 1991.

## Véxase tamén 
### Bibliografía 
* "Mantecón Rodríguez, Francisco" en *Diccionario enciclopédico galego universal*
* "Mantecón Rodríguez, Francisco" en *Dicionario biográfico de Galicia*
* 
* "Mantecón Rodríguez, Francisco" en *Gran Enciclopedia Galega Silverio Cañada*

### Ligazóns externas 
* Páxina de Francisco Mantecón

* Martínez, Xurxo (2026). *Un país ilustrado. Aas cubertas de Galaxia* (exposición). Museo de Arte Contemporánea de Vigo.
Fukd ID 3

***Fukd ID #3*** é o EP de estrea da banda estadounidense de post-punk revival Interpol, editado o 11 de decembro do 2000 polo selo Chemikal Underground. Trátase dunha rareza e dun obxecto moi buscado polos seareiros, xa que orixinalmente só se lanzaron 1.000 copias e está descatalogado. No EP inclúense algunhas das primeiras gravacións da banda, feitas todas elas nun gravador de 8 pistas. "PDA", "Roland" e "5" graváronse no ano 1998, mentres que "Precipitate" o ano seguinte.

O tema "5" foi titulado orixinalmente "Get the Girls", e foi editado con anterioridade nunha cinta demo da banda, xunto con "PDA" e "Roland".

## Listaxe de cancións
Julian Assange

**Julian Paul Assange**, nado en Townsville (Queensland) o 3 de xullo de 1971, é un xornalista, programador e activista de Internet australiano, coñecido por ser o portavoz e editor do sitio web WikiLeaks.

## Traxectoria 
Assange estudou física e matemáticas na Universidade de Melbourne até 2006, cando empezou a implicarse profundamente en Wikileaks. Foi descrito como moi autodidacta e cumpridamente lido en ciencias e matemáticas. Tamén estudou filosofía e neurociencia. Na súa páxina web, describiu como representou á súa universidade na Competición Nacional Australiana de Física en 2005.

### Wikileaks 
miniatura|esquerda|Assange en 2009.
Wikileaks foi fundado en 2006. Assange está entre os nove membros asesores, e é o voceiro diante dos medios de comunicación. Tamén foi nomeado director e fundador do sitio e ten a decisión final no proceso de exame dos documentos presentados ao sitio. Como todos os integrantes do sitio, Assange traballa en calidade de voluntario. Kristinn Hrafnsson tomou as rendas da organización a partir da súa detención o 7 de decembro, en cumprimento da orde europea de detención internacional emitida desde Suecia, pola policía metropolitana de Londres despois de presentarse nunha comisaría pola súa propia vontade, ao estar acusado dos delitos de violación, abusos sexuais e coacción, cargos polémicos que a día de hoxe non están en absolutos claros.

### Reaccións ao arresto 
miniatura|esquerda|Manifestación de apoio a Assange en Sidney, o 20 de decembro de 2010.
Perante a detención de Assange acusado pola fiscalía sueca dos supostos delitos de violación, abusos sexuais e coacción, e a negativa da xustiza británica a que saia en liberdade baixo fianza creouse a FreeAssange.org, unha plataforma de apoio pola liberdade de Assange. Os seus partidarios consideran que a acusación é falsa e que a intensificación da procura de Assange coincidiu coa publicación por parte de Wikileaks e outros cinco órganos de prensa de cables diplomáticos confidenciais estadounidenses, o que provocou a indignación dos Estados Unidos e de numerosos países afectados polas revelacións e consecuentemente as presión internacionais para lograr o seu encarceramento.

### Detención en 2019 
esquerda|miniatura
O 11 de abril de 2019 foi detido dentro da embaixada de Ecuador, onde estivo asilado durante seis anos e dez meses, despois de que o presidente de Ecuador, Lenín Moreno, anunciase a retirada do asilo. Ecuador ten a promesa do Reino Unido de que non será extraditado a un país no que poida ser condenado a morte. A detención xurdiu da orde europea de detención emitida por Suecia no 2010, aínda que foi retirada no 2017 pola baixa posibilidade de extradición.

Diversas declaracións coinciden en que a detención ten a súa orixe na persecución dos EEUU contra Assange, pola filtración de datos e vídeos de Wikileaks proporcionados por Chelsea Manning, amosando entre outras, probas sobre a comisión de crimes de guerra.

**Liberación** **en 2024**

Logo de alcanzar un acordo xudicial cos Estados Unidos, que o perseguiu durante 14 anos, acadou a liberdade.

## Notas 
## Véxase tamén 
### Ligazóns externas 
* Wikileaks 
* Free Assange
Asociación Gallega de Universitarios, Escritores y Artistas

A **Asociación Gallega de Universitarios, Escritores y Artistas** **AGUEA**, foi unha entidade de carácter galeguista fundada en Buenos Aires o 22 de xuño de 1956.
Creada por Antonio Baltar e un grupo de emigrantes galegos profesionais, no seu documento de fundación sinálanse como obxectivos:

Durante 1956 AGUEA realizou 57 clases de xeografía, historia, lingua e literatura galega, ditadas en galego. Organizou unha homenaxe a María Casares, coloquios sobre os problemas de Galicia coas intervencións de Valentín Paz-Andrade, Rafael Dieste, Alberto Vilanova, Núñez Búa, Ramón de Valenzuela, unha velada necrolóxica dedicada a Carlos Maside, promoveu a exposición de Díaz Pardo en 1957 no Centro Lucense e un coloquio sobre A parroquia galega, dirixido por Otero Pedrayo en 1959.

Como iniciativa da AGUEA, Antonio Baltar e Luís Seoane dirixiron a editorial Citania que nas súas coleccións “Martín Sarmiento”, “Idacio”, “Mestre Mateo”, “Dolmen de Dombate” e “Herba de namorar” publicou importantes libros de Parga Pondal, Paz Andrade, Cruz Gallástegui, Emilio González López, Díaz Pardo, Blanco Amor, Fernández del Riego, Luís Seoane etc.
Brian O'Driscoll

'''Brian O'Driscoll**, nado en Clontarf, preto de Dublín, o 21 de xaneiro de 1979, é un xogador irlandés de rugby. Xoga na posición de centro no Leinster Rugby da Pro12 e na selección de rugby de Irlanda. Foi candidato a ser nomeado mellor xogador internacional do mundo nos anos 2001, 2002 e 2009, aínda que non chegou a gañar ningunha das 3 veces. É o xogador irlandés que máis ensaios anotou na historia do 6 Nacións.

## Traxectoria 
De neno xogaba a fútbol gaélico antes de comezar co rugby. Xogou en tódalas categorías inferiores da selección irlandesa, acadando en 1998 o campionato do mundo sub-19. En 1999 debutou con Leinster Rugby e na selección de rugby de Irlanda. **O'Driscoll** é o capitán de Irlanda dende o 2003, ano da retirada de Keith Wood. Formou parte dos British & Irish Lions nas xiras por Australia de 2001, Nova Zelandia de 2005 (como capitán), e Suráfrica de 2009. Foi elixido mellor xogador do Torneo das Seis Nacións nos anos 2006, 2007 e 2009. Will Carling, importante ex xogador inglés, publicou en 2007 unha lista persoal sobre os 50 mellores xogadores de rugby de tódolos tempos, e **O'Driscoll'* ocupaba a 10ª posición. A revista *Rugby World* elixiuno como mellor xogador de rugby da década entre 2000 e 2009. É o máximo anotador de ensaios da historia do XV do Trevo, ocupando a 9ª praza na lista dos máximos anotadores internacionais da historia.

O xogo de *'Brian O'Driscoll''' é moi veloz, técnico, rompe as liñas defensivas continuamente creando perigo e ocasións para anotar, con cambios de ritmo e dirección espectaculares.

## Véxase tamén 
### Outros artigos 
* Selección de rugby de Irlanda
* Xogador Internacional do Ano da IRB
### Ligazóns externas 
* Perfil de Brian O´Driscoll en 'ESPN Scrum.com' 
* Brian O'Driscoll na web de Leinster Rugby
Holly Marie Combs

**Holly Marie Combs**, nada o 3 de decembro de 1973 en San Diego, é unha actriz estadounidense.

## Traxectoria 
Combs mudouse para Nova York cando tiña sete anos comezou a actuar en publicidade aos oito anos, a partir de 1985 comezou a aparecer en pequenos papeis, como en *Born on the Fourth of July* (1989), deu vida a Kimberly Brock na serie *Picket Fences* (1992-1996), recibindo un premio Young Artist  e interpretou a Piper Halliwell en *Charmed* (1998-2006). Entre 2010 e 2017 actuou na serie de ABC Family *Pretty Little Liars* no papel de Ella Montgomery.

## Notas 
## Véxase tamén
AD Ciudad de Guadalajara

A **Asociación Deportiva Ciudad de Guadalajara**, tamén coñecido por motivos de patrocinio como **Quabit BM Guadalajara**, é un club de balonmán español da cidade de Guadalaxara, que xoga na Liga ASOBAL.

## Historia 
Foi fundado no 2007 como herdeiro do anterior club de balonmán da cidade castelá, o BM Guadalajara. En tan só tres tempadas conseguiu ascender de Primeira Nacional de balonmán á Liga ASOBAL, a máxima categoría do balonmán español.

Na súa primeira tempada da súa nova etapa, o Realitas BM Guadalajara militou na Primeira Nacional e acadou nun tempo récord o campionato de España da categoría e o ascenso á División de Honra B. Na súa segunda tempada, xa na categora de prata do balonmán español, chegou á fase de ascenso á Liga ASOBAL, aínda que finalmente o club non puido acadar o ascenso ao finalizar no segundo posto do play-off. Na tempada 2009-10, o Rayet BM Guadalajara conseguiu o ascenso á Liga ASOBAL logo de finalizar no 2º posto na liga regular e rematar na 1ª posición no play-off de ascenso.

## Tempadas 
## Véxase tamén 
### Outros artigos 
* BM Guadalajara

### Ligazóns externas 
* Sitio web oficial do club
Toledo BM

O **Toledo Balonmano** ou **Lábaro Toledo Balonmano** é un equipo de balonmán da cidade de Toledo, Castela-A Mancha (España) que actualmente milita na Liga ASOBAL na que debutou na tempada 2009-2010.

## Véxase tamén 
* Web oficial do Toledo BM
BM Guadalajara

O **Club Balonmano Guadalajara** foi un club de balonmán da cidade de Guadalaxara (Castela-A Mancha) que xogou durante catro tempadas na Liga ASOBAL na década de 1990. Foi o primeiro equipo da cidade castelán-manchega en chegar á máxima categoría dun deporte de elite. Nas súas filas xogaron homes como Papitu, Valenzuela, o máis tarde designado como mellor xogador do mundo, Rafael Guijosa, Vladan Lanca, Javier Rodríguez, Buligan ou Antonio Román, capitán do equipo e actual alcalde da cidade.
## Véxase tamén
### Ligazóns externas
* Sitio web
THW Kiel

O **THW Kiel** é un equipo de balonmán da cidade de Kiel, no estado de Slesvig-Holstein (Alemaña). Actualmente o THW Kiel compite na Handball-Bundesliga, a máxima categoría do balonmán alemán, competición que gañou en 20 ocasións, sendo o equipo alemán que máis títulos de liga posúe.

A nivel internacional, gañou diferentes competicións, destacando as Copas de Europa gañadas no 2007, no 2010 e 2012 (a pesar de perder as finais dos anos 2000, 2008 e 2009). Tamén gañou tres Copas EHF (1998, 2002 e 2004) e unha Supercopa de Europa no 2007.

## Palmarés 
### Títulos internacionais 
* **3 Copas de Europa:** 2007, 2010, 2012
* **3 Copas EHF:** 1998, 2002, 2004
* **1 Supercopa de Europa:** 2007
* **1 IHF Super Globe:** 2011

### Títulos nacionais 
* **20 Handball-Bundesliga:** 1957, 1962, 1963, 1994, 1995, 1996, 1998, 1999, 2000, 2002, 2005, 2006, 2007, 2008, 2009, 2010, 2012, 2013, 2014, 2015
* **9 Copas de Alemaña:** 1998, 1999, 2000, 2007, 2008, 2009, 2011, 2012, 2013
* **9 Supercopa de Alemaña:** 1995, 1998, 2005, 2007, 2008, 2011, 2012, 2014, 2015

## Cadro da tempada 2015-2016 
## Véxase tamén 
### Ligazóns externas 
* Sitio oficial do THW Kiel
Leandro Carré Brandariz

**Leandro Carré Brandariz**, nado en Porto o 15 de febreiro de 1913 e finado o 21 de maio de 1937, foi un escritor, xornalista e militante libertario galego.

## Traxectoria 
Fillo de Leandro Carré Alvarellos, foi profesor na Escola de traballo da Coruña. Era partidario da actuación política da CNT e defensor en solitario do Estatuto de Autonomía no sindicalismo. En 1934 abandonou a CNT e ingresou no Partido Sindicalista. Un ano despois afiliouse ao Partido Galeguista. Colaborador de *Solidaridad Obrera*, *Trabajo* e *A Nosa Terra*, asinaba as súas colaboracións co pseudónimo **Fausto Brand** (abreviatura do seu segundo apelido Brandariz).

Foi mobilizado polo exército franquista en outubro de 1936 e destinado a Asturias, onde morreu en estrañas circunstancias. O seu pai procurou o cadáver sen éxito, sendo detido ao volver á Coruña en agosto de 1937.

## Véxase tamén 
### Bibliografía 
* 
* 
### Outros artigos 
* Leandro Carré Alvarellos (pai)
Alberto Vilanova

**Alberto Vilanova Rodríguez**, nado en Ourense o 5 de xullo de 1910 e finado na mesma cidade o 13 de maio de 1985, foi un ensaísta e profesor galego.

## Traxectoria 
Cursou bacharelato e Maxisterio en Ourense, e Dereito e Filosofía e Letras en Madrid e Valladolid. Foi mestre en Almorfe e Trasmiras. Na República militou no republicanismo de esquerda, dirixiu as Juventudes de Acción Republicana de Ourense e colaborou en *La Zarpa* e *Heraldo de Galicia*. Co Golpe de Estado do 18 de xullo de 1936 estivo preso no mosteiro de Oseira. 
[miniatura|300px|Reunión dos participantes do 1º [Congreso da Emigración Galega. Sentados de esquerda a dereita: Alberto Vilanova, Xerardo Álvarez Gallego, Vicente Gómez Paratcha, Alfonso Díaz Trigo, Xavier Bóveda, Rafael Dieste e Laxeiro. De pé: Francisco Comesaña Rendo, Ramón de Valenzuela, Lois Tobío Fernández, Eduardo Blanco Amor, Xosé Velo, Roxelio Rodríguez de Bretaña, Luís Seoane, Marcial Fernández Vázquez, Xosé Núñez Búa, Emilio González López, María del Carmen Soler, Mariví Villaverde e Antonio Baltar. Buenos Aires. 1956.]]
Finalizada a Guerra Civil traballou como profesor en colexios privados de Chantada e Ourense, onde tamén colaborou na revista *Posío*. Como consecuencia da invitación do Centro Ourensán para unhas conferencias, trasladouse a Buenos Aires en 1954. Na Arxentina conseguiu a praza de Lingua e Literatura Galaico-Portuguesa na Universidade Nacional da Plata. Entre 1956 e 1959 ocupou a cátedra de Cultura Galega no Centro Lucense de Bos Aires. Rexentou tamén as cátedras de Historia Medieval e Moderna e dirixiu o Instituto de Investigacións Históricas da Universidade Nacional do Nordeste. Foi presidente da Comisión de Cultura do Consello de Galiza. 

Retornou a Galicia en 1982.

## Vida persoal 
Casou en Sanín (Ribadavia) con Nieves Fernández en marzo de 1936.

## Obras 
* *Vida y obra de Juan Antonio Saco y Arce*.
* *Fray Tomás de Lemos en el proceso teológico de Galileo*, 1946. Separata do tomo II do *Boletín del Museo Arqueológico Provincial de Ourense*.
* *Vida y obra de Manuel Curros Enríquez*, 1953. Ediciones Galicia, Centro Gallego de Buenos Aires.
* *Ensayo bio-bibliográfico sobre Teodosio Vesteiro Torres*, 1955.
* *Los gallegos en la Argentina* (2 tomos), 1966, Ediciones Galicia, Centro Gallego de Buenos Aires.
* *Los días históricos de Galicia*, 2002, Ediciós do Castro. Edición e introdución de Alfonso Mato.

## Premios 
Galardoado co Premio Nacional de Historia en 1936 pola obra *El Padre Mariana y la historiografía de su época* e o de Socioloxía polo ensaio *Joaquín Costa o el gran dolor nacional*.
[miniatura|Sepultura no [Cemiterio de San Francisco de Ourense.]]
## Notas 
## Véxase tamén 
### Bibliografía 
* 
* 
* 
* 
* 

### Ligazóns externas 
* Páxina web sobre Alberto Vilanova
* Biografía en galegos.info
Jacksonville, Florida

**Jacksonville** é unha cidade estadounidense localizada no condado de Duval, Florida. Segundo o censo do 2007 ten 805.605 habitantes, o que a converte na cidade máis poboada de Florida e a duodécima dos Estados Unidos. O seu nome provén do primeiro gobernador territorial de Florida e sétimo presidente dos Estados Unidos, Andrew Jackson.

## Historia 
A área ocupada pola actual cidade estivo orixinariamente habitada polo pobo Timucua, ata que no 1564 pasou a formar parte da colonia francesa de Fort Caroline, un dos primeiros asentamentos europeos no que hoxe son os Estados Unidos continentais. Máis tarde foi ocupada polos británicos que lle deron o nome de Cowford (Vao das Vacas) a partir do nome indíxena Wacca Pilatka. No 1822, un ano despois de que os Estados Unidos adquirisen Florida a España, foi renomeada coa súa denominación actual, Jacksonville.

As melloras no seu porto efectuadas dende o século XIX fixeron de Jacksonville un importante porto civil e militar, existindo actualmente dúas bases da Armada dos Estados Unidos.

## Irmandamentos 
Jacksonville está irmandada coas seguintes cidades:
*  Bahía Blanca
*  Múrmansk
*  Changwon
*  Nantes
*  Yingkou
*  Porto Elizabeth
*  Santo Domingo
*  San Xoán
*  Wolverhampton

## Véxase tamén 
### Ligazóns externas 
* Páxina Oficial de Jacsonville
Odense

**Odense** é unha comuna e cidade de Dinamarca, situada na rexión de Syddanmark, na illa de Fionia. Ten unha poboación de 172.512 habitantes (2014), sendo a terceira cidade máis poboada de Dinamarca.

## Historia 
O nome de Odense provén de *Odins Vi* que significa 'o Santuario de Odin', en relación coa antiga mitoloxía escandinava. É unha das cidades máis antigas de Dinamarca. En 1988 celebrou os 1.000 anos de antigüidade. O Templo de San Knud foi durante a Idade Media un importante punto de peregrinación para honrar ao rei Knud, asasinado no 1086. En 1805 converteuse na sede da asemblea provincial de Fionia.

## Arquitectura 
* *Catedral de San Knud*: é unha das maiores de Dinamarca. É de estilo gótico. Foi construída entre 1081 e 1093 e reconstruída no século XIII. Aquí está enterrado o rei Knus, patrón de Dinamarca, que disputou con Guillerme de Normandía a posesión de Inglaterra e que morreu asasinado no ano 1086. A catedral contén un retablo en forma de tríptico de máis de 5 metros de altura. Foi esculpido por Claus Berg, mestre escultor nacido en Odense. O retablo contén máis de 300 figuras. A catedral ten tamén pías bautismais do ano 1720. 
* *Casa de Hans Christian Andersen*: está situada nun barrio completamente remodelado e que conserva casas de principios do século XIX. A vivenda na que Andersen pasou parte da súa vida converteuse nun museo no que se poden ver diversos manuscritos das súas obras así como debuxos e esbozos de viaxes realizadas polo escritor. 
* *Pobo Fioniano*: trátase dun museo ao aire libre no que se poden visitar unha vintena de casas e granxas típicas da zona completamente reconstruídas. O museo permite ver como era a vida rural na provincia nos séculos XVI e XVII.

## Veciños notábeis 
* Hans Christian Andersen (1805–1875), novelista, poeta e escritor de relatos curtos.
* Carl Nielsen (1865–1931), compositor clásico.
* Canuto IV de Dinamarca (c. 1043–1086), tamén coñecido como *Canuto o Santo*.
* Carl Frederik Tietgen (1829–1901), banqueiro e filántropo.
* Thomas B. Thrige (1866–1938), inventor.
* Anja Andersen (nada en 1969), xogadora de balonmán
* Birgitte, Duquesa de Gloucester (nada en 1946).
* Caroline Wozniacki (nada en 1990), xogadora de tenis
* Peter Eastgate (nado en 1985), xogador de póker.
* Abraham Kurland (1912–1999), medallista olímpico.
* Kim Larsen (nado en 1945), estrela de rock.
* Jens Galschiøt (nado en 1954), escultor.
* Frederik Klokker (nado en 1983), xogador de crícket.
* Mø (nada en 1988), cantante.
* Ove Sprogøe (1919–2004), actor.

## Notas 
## Véxase tamén 
### Ligazóns externas 
* Sitio oficial de Odense  
* Odense - City of Hans Christian Andersen
Desalojo

**Desalojo** foi un grupo galego de rock orixinario da Pobra do Caramiñal, que comezou a súa andaina polo 2003 e realizou o seu derradeiro concerto o 7 de xaneiro de 2017. 

Durante a súa carreira a banda publicou dous álbums de estudio, *Papeles Mojados* (2011), e *Despierta* (2014).

## Discografía 
### Álbums 
## Notas 
## Véxase tamén 
### Ligazóns externas 
* Myspace de Desalojo
* Facebook da banda
Can-can

miniatura|dereita|Bailarinas de can-can.
miniatura|right|Offenbach *Can-can*
O **can-can** é un baile rápido e vivaz de reputación escandalosa, cuxas principais características son os movementos provocativos, as patadas altas e o alzamento e movemento das saias. Orixinouse no século XIX en París e foi inmortalizado na ópera de Offenbach *Orfeo nos Infernos*, de 1858.

## Véxase tamén 
### Ligazóns externas 
*CAN CAN Classics Version* en Mp3.
Bernard Herrmann

**Bernard Herrmann**, nado en Nova York o 29 de xuño de 1911 e finado en Hollywood o 24 de decembro de 1975, foi un compositor estadounidense de música para cinema. O seu debut fíxoo grazas a Orson Welles con *Cidadán Kane* e a súa colaboración máis coñecida e continua foi con Alfred Hitchcock. Estivo nomeado ao Oscar en 5 ocasións.

## Véxase tamén 
### Ligazóns externas 
* The Bernard Herrmann Society
Abucide, A Capela, Toques

**Abucide** é un lugar da parroquia da Capela no concello coruñés de Toques na comarca da Terra de Melide. Tiña 19 habitantes no ano 2009 segundo datos do Instituto Nacional de Estadística, dos cales  11 eran homes e 8 eran  mulleres.

## Lugares e parroquias
### Lugares da Capela
### Parroquias de Toques
Arxubide, A Capela, Toques

**Arxubide** é un lugar da parroquia da Capela no concello coruñés de Toques na comarca da Terra de Melide. Segundo o Instituto Nacional de Estadística en 2009 tiña catro habitantes (catro homes).

## Lugares e parroquias
### Lugares da Capela
### Parroquias de Toques
## Véxase tamén 
### Outros artigos 
* Lugares de Toques
O Abeledo, Doroña, Vilarmaior

**O Abeledo** é un lugar da parroquia de Doroña no concello coruñés de Vilarmaior na comarca de Betanzos. Tiña 5 habitantes no ano 2010 segundo datos do INE, dos cales 2 eran homes e 3 eran mulleres.

## Lugares e parroquias 
### Lugares de Doroña 
### Parroquias de Vilarmaior
O Castro, Armental, Vilasantar

**O Castro** é un lugar da parroquia de Armental no concello coruñés de Vilasantar na comarca de Betanzos. Tiña 19 habitantes no ano 2018 segundo datos do Instituto Nacional de Estadística, dos cales 13 eran homes e 6 eran mulleres.

## Lugares e parroquias 
### Lugares de Armental 
### Parroquias de Vilasantar 
## Notas
Agüeira, Agüeira, Becerreá

**Agüeira** é un lugar da parroquia de Agüeira no concello lugués de Becerreá na comarca dos Ancares. Tiña 15 habitantes no ano 2009 segundo datos do Instituto Nacional de Estadística, dos cales  10 eran homes e 5 eran  mulleres.

## Lugares e parroquias
### Lugares de Agüeira
### Parroquias de Becerreá
O Castriño

Como topónimo **O Castriño** pode referirse a:

;En Galiza
***O Castriño**, lugar da parroquia de Castrelo, no concello de Cambados;
***O Castriño**, lugar da parroquia do Couso, no concello de Campo Lameiro;
***O Castriño**, lugar da parroquia da Illa de Arousa, no concello da Illa de Arousa;
***O Castriño**, lugar da parroquia de Amil, no concello de Moraña;
***O Castriño**, lugar da parroquia de Taragoña, no concello de Rianxo;
***Castro Castriño**, lugar da parroquia de Piñeiro, no concello de Silleda;
***O Castro Castriño**, lugar da parroquia de Coia, no concello de Vigo.

## Véxase tamén
### Outros artigos
Os viaxeiros da luz

***Os viaxeiros da luz*** é unha serie documental realizada por IBISAtv para a Televisión de Galicia que se emitiu no ano 1991.

## Desenvolvemento 
A serie consta de 13 capítulos e narra o percorrido de catro cabaleiros, Anxo Cabada, Xosé Carlos López Corral, Xosé Fortes e Valentín Carrera, en viaxe por Galicia, comezando desde O Bierzo e inspirándose nas narracións de viaxeiros como George Borrow, Ambrosio de Morales ou Richard Ford e nos escritos de escritores galegos como Frei Martín Sarmiento, Emilia Pardo Bazán, Ramón Otero Pedrayo ou Vicente Risco.

## Véxase tamén 
### Ligazóns externas 
*Ficha na web da CRTVG
Atlético de Madrid (balonmán)

O Atlético de Madrid tivo unha histórica sección de balonmán entre os anos 50 e 1994 que chegou a ser un dos mellores equipos do balonmán español entre os anos 60 e os anos 80, en pugna co Balonmano Granollers, FC Barcelona e CB Calpisa. Disputaba os seus encontros como local no Polideportivo Antonio Magariños.
## Historia 
Adestrado por Domingo Bárcenas, Juan de Dios Román e Jordi Alvaro chegou a conqusitar 7 Ligas españolas e 10 Copas españolas. Non conseguiu gañar ningún título internacional, a pesar de que chegou a disputar dúas finais europeas. Foi subcampión da Copa de Europa na tempada 1984-85, perdendo a final ante a Metaloplástica de Iugoslavia. Tamén foi subcampión da Copa IHF na tempada 1986-87, perdendo a final fronte ao Granitas Kaunas de Lituania.

Ao final da tempada 1991-92, o daquela presidente do club Jesús Gil decidiu suprimir a sección debido ao seu déficit económico. Un grupo de socios e persoas vencelladas á sección asumiron a súa xestión. A sección foi cedida e trasladada a Alcobendas con tódolos equipos de base.

Nesta localidade xogou durante dúas temporadas, militando na Liga ASOBAL como Atlético Madrid Alcobendas, mantendo as cores, símbolos etc. mais nun claro declive deportivo e económico. Precisamente, os problemas económicos en forma de débedas causaron a disolución da sección e a desaparición dun histórico do balonmán español.

Os dous últimos adestradores que se sentaron no banco foron Paco Parrilla na tempada 1992-93 e Luis Carlos Torrescusa na 1993-94, conseguindo manter a categoría a pesar de tódalas circunstancias adversas e dos problemas económicos.

No ano 2005, o presidente do club Enrique Cerezo anunciou o seu interese en recuperar a sección de balonmán de cara á tempada 2006-07, aínda que falla por ver se mercará os dereitos dalgún equipo da Liga ASOBAL, ou deberá iniciar a súa nova etapa competindo na División de Honra B, a segunda categoría do balonmano español.

## Palmarés 
* 11 Ligas españolas: 1951-52, 1953-54, 1961-62, 1962-63, 1963-64, 1964-65, 1978-79, 1980-81, 1982-83, 1983-84 e 1984-85.
* 10 Copas do Rei: 1962, 1963, 1966, 1967, 1968, 1978, 1979, 1981, 1982 e 1987.
* 2 Supercopa de España: 1986 e 1988.

## Véxase tamén 
### Outros artigos 
* Atlético de Madrid

### Ligazóns externas 
* Sitio web do Atlético de Madrid
Sant Martí

250px|miniatura|Barrios do distrito de Sant Martí
**Sant Martí** é un distrito da cidade de Barcelona, en Cataluña, situado ao leste da cidade. Limita co concello de Sant Adrià de Besòs, os distritos de Ciutat Vella, Eixample, Horta-Guinardó e Sant Andreu, e co mar Mediterráneo.

A orixe do distrito está no antigo concello de **Sant Martí de Provençals**, independente entre 1714 e 1897, cando foi agregado ao concello de Barcelona.

O distrito de Sant Martí concentra a maior parte das praias de Barcelona nos seus 2.675 metros de litoral. Con 1.052,4 hectáreas e 231.855 habitantes (2009), é o cuarto distrito da cidade en extensión e o segundo en poboación.

## Barrios 
O distrito de Sant Martí está formado por dez barrios:
*El Camp de l'Arpa del Clot
*El Clot
*El Parc i la Llacuna del Poblenou
*La Vila Olímpica del Poblenou
*El Poblenou 
*Diagonal Mar i el Front Marítim del Poblenou 
*El Besòs i el Maresme 
*Provençals del Poblenou 
*Sant Martí de Provençals 
*La Verneda i la Pau

## Véxase tamén 
### Ligazóns externas 
*Blog de información
Midlife: A Beginner's Guide to Blur

'''''Midlife: A Beginner's Guide to Blur'''* é un recompilatorio da banda inglesa de britpop Blur, editado o 15 de xuño do 2009 polo selo EMI. Deseñado como unha mostra para oíntes casuais, e enfocada na carreira da banda e non só nos seus éxitos, é a segunda retrospectiva de Blur, despois de *Blur: The Best Of* e coincidindo coa súa reunión no ano 2009.

## Listaxe de cancións 
Todos os temas compostos por Blur, agás Out of Time e Good Song escritos por Damon Albarn/Alex James/Dave Rowntree.

### Disco un
# "Beetlebum" (do *Blur*) – 5:04
# "Girls & Boys" (Edit) (do *Parklife*) – 4:19
# "For Tomorrow" (Visit To Primrose Hill Extended) (do *Modern Life Is Rubbish*) – 6:00
# "Coffee & TV" (Radio Edit) (do *13*) – 5:19
# "Out of Time" (do *Think Tank*) – 3:52
# "Blue Jeans" (do *Modern Life Is Rubbish*) – 3:53
# "Song 2" (do *Blur*) – 2:02
# "Bugman" (do  *13*) – 4:51
# "He Thought of Cars" (do *The Great Escape*) – 4:16
# "Death of a Party" (7" Remix) (do *Blur*) – 4:15
# "The Universal" (do *The Great Escape*) – 3:59
# "Sing" (do *Leisure*) – 6:01
# "This Is a Low" (do *Parklife*) – 5:00

### Disco dous
# "Tender" (do *13'') –  7:42
# "She's So High" (Edit) (do *Leisure*) – 3:50
# "Chemical World" (do *Modern Life Is Rubbish*) – 3:53
# "Good Song" (do *Think Tank*) – 3:06
# "Parklife" (do *Parklife*) – 3:07
# "Advert" (do *Modern Life Is Rubbish*) – 3:44
# "Popscene" (do *Popscene* single) – 3:15
# "Stereotypes" (do *The Great Escape*) – 3:11
# "Trimm Trabb" (do *13*) – 5:37
# "Badhead" (do *Parklife*) – 3:28
# "Strange News from Another Star" (do *Blur*) – 4:03
# "Battery in Your Leg" (do *Think Tank*) – 3:20
Fort Worth, Texas

**Fort Worth** é unha cidade estadounidense localizada no condado de Tarrant, Texas. Cos seus 681.818 habitantes, segundo o censo do ano 2007, é a quinta cidade do estado texano e a décimoseptima dos Estados Unidos por volume de poboación.

## Historia 
A cidade foi fundada en 1849 como un posto avanzado do exército nun penedo con vistas ao río Trinity. Hoxe en día, Fort Worth aínda amosa súa herdanza do Oeste e a súa arquitectura e deseños tradicionais.

## Irmandamentos 
Fort Worth está irmandada coas seguintes cidades:
*  Reggio Emilia, Italia
*  Nagaoka, Xapón
*  Tréveris, Alemaña 
*  Bandung, Indonesia 
*  Budapest, Hungría 
*  Toluca, México
*  Mbabane, Eswatini
*  Guiyang, China

## Véxase tamén 
### Ligazóns externas 
* Páxina web do concello de Fort Worth
Partido das Illas Cook

O **Partido das Illas Cook** (**Cook Island Party**) é un partido das Illas Cook fundado o 15 de xuño de 1964 por Albert Royle Henry sobre a base da Asociación para o Progreso das Illas Cook, e os seus fundamentos eran o desenvolvemento económico, mantemento dos lazos con Nova Zelandia, a protección da cultura tradicional do país e o recoñecemento dos títulos tradicionais.. Ao mes da súa fundación tiña máis de 2.000 en Rarotonga.

## Historia 
O PIC estivo por primeira vez no poder de 1965 a 1978, data na que Albert Royle Henry se retirou da vida pública logo de cometer un delito electoral. Sucedeulle o seu primo Geoffrey Henry á cabeza do partido; volveu ao poder durante algúns meses en 1983, e posteriormente de 1989 a 1999. Participando nos anos seguintes en diversos gobernos de coalición, pasando á oposición logo das eleccións de 2006 que lle deron ao Partido Demócrata unha maioría confortable, pouco antes Geoffrey Henry decidírase retirar da vida pública, deixando o liderado en Henry Puna. En xuño de 2010 despois dunha disputa sobre a selección de candidatos Albert Nicholas deixou o partido fundando o Partido Tumu que concorreu sen éxito nas eleccións de 2010, que gañou con maioría absoluta o Partido das Illas Cook.

## Véxase tamén 
### Ligazóns externas 
Web oficial 

## Notas
Sartaq

**Sartaq Khan**, finado en 1256 foi o terceiro caudillo da dinastía de Jochi, o primoxénito de Xenxis Khan

## Traxectoria
Fillo de Batu Khan, sucedeuno á fronte da Horda de Ouro. Con anterioridade, por encargo do seu pai, acompañara, á fronte dos exércitos co seu tío Berke, a Mongke, para que este fose recoñecido como Gran Khan en Mongolia. No *kurultai* de Kodoe Aral, as dinastías de Ögödei e Chagatai foron desprazadas do poder intimidadas polos forzas de Sartaq e Berke.

Nomeou a Alexandre Nevski Gran Duque de Vladímir e tivo con el unha especial relación de irmandade. Sartaq converteuse ao cristianismo e mandou mensaxes amigables ao papa Inocencio IV. Isto determinou que os mongois abandonaran o vello proxecto de Ögödei de destruír a cristiandade occidental.

Sospéitase que foi envelenado por encargo do seu tío Berke quen, pola súa vez, se convertera ao islam. Tras o breve reinado de Ulaqchi, Berke faríase co dominio dos estados mongois occidentais.
Colin Archer Memorial Race

A **Colin Archer Memorial Race** é unha regata de vela que se celebra bianualmente, sae de Lauwersoog e que logo de 365 millas remata en Larvik en Noruega, dependendo das condicións climáticas os barcos fan o traxecto en entre tres e cinco días. A primeira edición foi en 1982 participaron sete veleiros dos que só un chegou á meta, na edición de 2010 houbo 100 barcos en competición en tres clases ORC, multicasco e libre. O seu nome venlle de Colin Archer, famoso construtor naval noruegués.

## Véxase tamén 
### Outros artigos 
*Race of the Classics

### Ligazóns externas 
Web oficial
Julio Rodríguez Yordi

**Julio Rodríguez Yordi**, nado na Coruña o 7 de novembro de 1894 e finado na mesma cidade o 27 de setembro de 1967, foi un escritor, poeta, ensaísta e xornalista galego.

## Traxectoria 
Foi fillo do lexicógrafo Eladio Rodríguez González. Estudou a carreira de Comercio na Escola de Comercio da Coruña. Dedicouse á literatura e ó xornalismo e desenvolveu tamén un labor empresarial.

Publicou as novelas *Cristal y Sonrisa* e *La peña y la peña*. Á súa morte publicáronse outras obras súas que estaban inéditas: *Quenje en Conjo*, *Agenor*, *Haz de Ensayos*, *Rincón y esquina* e *Tren y andén, biografía y viografía*. Colaborou asiduamente nos xornais *El Orzán* e *El Noroeste*.

Ingresou como membro numerario na Real Academia Galega o 6 de outubro de 1955, a proposta de Ángel del Castillo, Leandro Carré Alvarellos, José Luís Bugallal Marchesi e Francisco Vales Villamarín, pronunciando o discurso *Lo maternal en Emilia Pardo Bazán*, respondido por Antonio Rey Soto.

En agosto de 2013 os seus fondos manuscritos foron doados á Real Academia Galega polo seu fillo.

## Vida persoal 
Casou con María Luisa Durán Marquina.

## Notas 
## Véxase tamén 
### Bibliografía 
* 
* 
* 
### Ligazóns externas 
* Bugallal, Isabel: "Hacer un coruñés no es tan fácil" *La Opinión Coruña*, 24/10/2016 .
Metro de São Paulo

O **Metro de São Paulo** (en portugués: *Metropolitano de São Paulo*) é unha rede de transporte ferroviario urbano da cidade de São Paulo, a primeira rede de metro construída no Brasil. Foi fundada o 24 de abril de 1968 e inaugurada en 14 de setembro de 1974. Posúe cinco liñas de 97,2 quilómetros, 85 estacións, e actualmente as súas liñas están en expansión.

## Liñas 
Actualmente o Metro de São Paulo posúe 6 liñas: 1 Azul, 2 Verde, 3 Vermella, 4 Amarela, 5 Lilás e 15 Prata que xuntas forman 97,2 quilómetros do sistema. Hoxe, dúas liñas (4 Amarela e 15 Lila) están en expansión, e están previstas para seren concluídas en 2020 e 2021.

## Véxase tamén 
### Ligazóns externas 
* Páxina Oficial do Metro de São Paulo
You Are There

[miniatura|dereita|200px|[Walter Cronkite, presentador de *You Are There*]]
***You Are There*** é unha serie de divulgación histórica estadounidense emitida orixinalmente para a radio, na CBS Radio e da que máis tarde se fixo unha serie para a televisión, emitida na rede da CBS Television.

## Radio
A serie para a radio creouna Goodman Ace, axuntando a historia coa tecnoloxía moderna, cada programa consistía nun noticieiro en vivo que trataba algún dos grandes eventos do pasado, dramatizándoos e mesturando as convencións da investigación histórica co xornalismo de investigación, e coa participación de xornalistas coñecidos como John Charles Daly, Don Hollenbeck ou Richard C. Hottelet. A estrea da serie foi o 7 de xullo de 1947 co título de ***CBS Is There***, a partir do episodio 24 utilizou a denominación "You Are There". O último episodio difundiuse o 19 de marzo de 1950. Dos 90 episodios emitidos consérvanse 75.

## Televisión
O 1 de febreiro de 1953 emitiuse o primeiro programa da serie de televisión, con Walter Cronkite como o presentador habitual, seguindo o mesmo esquema que na radio, emitíanse en directo, aínda que moitos dos últimos episodios producíronse en filme. O derradeiro episodio emitiuse o 13 de outubro de 1957.

## Notas